Сату́рн — Маьлхан тӀера 6-гӀа планета а ю, Маьлхан системехь йоккхаллин 2-гӀа а ю Юпитеран тӀехьа. Сатурн, Юпитер, Уран, Нептун лоруш ю газан гиганташ. Сатурнан цӀе тиллина Шира Риман латталелоран делин цӀе. Сатурнан билгало ю марс (Юникод: ).

Сатурн хӀотталуш ю коьрта элемент водород ю. Кхийолу элементаш ю гелий а, кеззиг хи а, метан а, аммиак а, еза элементаш а. Сатурнан юккъехь ю ядро. Иза хӀотталуш ю ечигах а, никелех а, шах а. Цуьнан тӀоьхула чкъор ду эчиган водородех. Атмосфера тӀехьаьжча тийна хета, амма наггахь цун техь гучуйолу дукха хенахь летташ йолу йилбазмохаш. Механ чехкалла цкъацца 1800 км/сахьт кхочу. И мох Юпитеран тӀехь болчула чӀогӀа бу. Сатурнан магнитан майда ю 1 млн км Маьлхан агӀоне яржина.

Сатурнан гонах ю яккхи чӀагарш. Уьш хӀотталуш ю шенах а, тӀулгех а, ченах а. Сатурнан гонах хьийзаш ю 62 хууш йолу спутник. Царех массарелла а йоккханиг ю Титан. Иза ю Маьлхан системехь йоккхалина шозлугӀа (Юпитеран спутникан Ганимедан тӀехь). Титан ю Маьлхан системехь цхьаъ бен йоцу спутник атмосфера йолуш. Иштта иза ю Меркурел йоккха.
Сатурн